คนในศรีราชารู้จักร้านนี้ดี ส่วนใหญ่เรียกร้านนี้ว่า ข้าวต้มปลาร้านอาอี๊ ร้านอยู่ซอยตลาดฉลอง หน้าโรงเรียนอัสสัมชัญศรีราชา (เยื้องสำนักงานสรรพากร ศรีราชา) ร้านนี้คนพื้นที่จะมาทานกันแต่เช้าตรู่ เปิดมากว่า 30 ปี 

เมนูร้านนี้จะไม่เยอะ ร้านขายก๋วยจั๊บ ข้าวต้มปลา ข้าวต้มทะเล ข้าวต้มแห้ง

แนะนำเมนู ข้าวต้มแห้งปลา สูตรของร้านจะใส่ ไซ้โป๊ว ผักคิ่งไซ่ และข่าฝอย ทำให้รสชาติหอม ไม่เหม็นคาวเลย ยิ่งใส่ เต้าเจี๊ยวกับพริกเผาคั่วที่มีให้ปรุงบนโต๊ะยิ่งอร่อยมาก ปลาที่ใช้ก็สดๆทุกวัน